wickkiey/tamil-wikipedia-markdown huggingface dataset:
# பிக்ரிக் அமிலம்


}}  
**பிக்ரிக் அமிலம்** (Picric acid) என்பது (O<sub>2</sub>N)<sub>3</sub>C<sub>6</sub>H<sub>2</sub>OH என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இச்சேர்மத்தின் ஐயுபிஏசி பெயர் **2,4,6-முந்நைட்ரோபீனால்** ஆகும். பிக்ரிக் அமிலம் என்பது கிரேக்க வார்த்தையான கசப்பு என்பதற்கு ஈடான (πικρός) (*pikros*) என்பதிலிருந்து, இதன் சுவை காரணமாக வந்தது. இது பீனால்களில் மிகவும் அமிலத்தன்மை வாய்ந்த ஒன்றாகும். அதிகமாக நைட்ரோ ஏற்றம் செய்யப்பட்ட கரிமச் சேர்மங்களைப் போலவே இச்சேர்மம் வெடிக்கும் தன்மை உடையதாக இருப்பதால் இது வெடிபொருளாகப் பயன்படுகிறது. மருத்துவத் துறையில் மருத்துவத் துறையில் மருந்துப் பொருளாகவும் (புரைநீக்கி மற்றும் காயங்களுக்கான சிகிச்சையளிப்பான்) பயன்படுகிறது. மேலும், இது சாயத்தொழிலிலும் பயன்படுகிறது.
# அல் மத்ரசதுல் இப்ராகீமிய்யா


**அல் மத்ரசதுல் இப்ராகீமிய்யா** என்பது தமிழ்நாட்டின் மதுரையில் அமைந்துள்ள ஒரு இஸ்லாமிய கல்லூரியாகும். இக்கல்லூரியானது மதுரையில், காசிமா தெருவில், காசிமா பெரிய பள்ளிவாசலுக்கு அருகில் உள்ளது. இக்கல்லூரியானது ( பகுதிநேர ) திருக்குர்ஆன் மனப்பாட பாடத்திட்டத்தை வழங்குகிறது.  

## கல்வியாளர்கள்
அல் மதரசதுல் இப்ராஹிமியா நிறுவனமானது கீழ் கண்ட படிப்புகளை வழங்குகிறது.  

- குர்ஆன் மனப்பாட வகுப்பு (முழு நேரப் படிப்பு )
- குர்ஆன் மனப்பாட வகுப்பு (பகுதி நேரம் - பள்ளிக்குச் செல்லும் குழந்தைகளுக்கு).
- 7 ஆண்டுகள் பகுதி நேர மௌலாவி. (இன்னும் தொடங்கவில்லை).
- 5 ஆண்டுகள் முழுநேர மௌலாவி. (இன்னும் தொடங்கவில்லை).
- பெண்களுக்கான மாதாந்திர தர்பியா அமர்வு ( அஹ்லுஸ் சுன்னா வால் ஜமா அடிப்படையில்.)
- குழந்தைகளுக்கான கோடைகால இஸ்லாமிய பயிற்சி வகுப்புகள்.
- ஃபஸ்ஸியாத்துஷ் ஷாஜுலியா தாரிகா நாஷிதாஸ், ஆவுராட்ஸ், மௌலிட்ஸ் மற்றும் ஹிஸ்ப்ஸ் குழந்தைகளுக்கு பயிற்சி.

## சிறப்புக் கூறுகள்

- வெற்றிகரமாக இரு ஆண்டு விழாக்கள் நடத்தப்பட்டுள்ளது.
- இஸ்ரா மற்றும் மிஃராஜ் பயணம் குறித்த 10 அறிவு அமர்வுகள் மற்றும் பெண்களுக்காக பிரத்தியோகமாக ஒரு சிறப்பு அமர்வு நடத்தப்பட்டது.
# இராஜா பொறியியல் மற்றும் தொழில்நுட்பக் கல்லூரி

**இராஜா பொறியியல் கல்லூரி** என்பது மதுரை, அருண் ராம்குமார் கல்வி அறக்கட்டளையால் நிறுவப்பட்ட இக்கல்லூரியானது 1995-96 கல்வியாண்டில் இருந்து அகில இந்திய தொழில்நுட்ப கல்வி கவுன்சில், புது தில்லி மற்றும் தமிழக அரசின் ஒப்புதலுடன் செயல்படத் தொடங்கியது. இக்கல்லூரி வளாகமானது அண்ணா பேருந்து நிலையத்திலிருந்து 6 கிலோ மீட்டர் தொலைவில், மதுரை- சிவகங்கை மாநில நெடுஞ்சாலையில் வீரபாஞ்சான் எனும் ஊருக்கு அருகில் அமைந்துள்ளது.  

## வசதிகள்
- கட்டிடப் பொறியியல் ஆய்வகங்கள்
- கணினி அறிவியல் ஆய்வகங்கள்
- மின் மற்றும் மின்னணுவியல் ஆய்வகங்கள்
- மின்னணுவியல் ஆய்வகங்கள்
- இயந்திர ஆய்வகங்கள்
- முதுகலைப் பொறியியல் / முதுகலை வணிக மேலாண்மை ஆய்வகங்கள்
- மொழி ஆய்வகம்
- நூலகம்
- போக்குவரத்து வசதி
- விடுதி
- உணவகம்
- இணையம் / வைஃபை
- தொலைதொடர்பு (தொலைபேசி)
- நகலகம்
# நித்யகல்யாணப் பெருமாள் கோவில், காரைக்கால்

**நித்யகல்யாணப் பெருமாள் கோவில்** இந்தியாவின் புதுச்சேரி ஒன்றியப் பகுதியின் துறைமுக நகரமான காரைக்காலில் உள்ள மூன்று புகழ்பெற்ற கோவில்களில் ஒன்றாகும். இது காரைக்கால் அம்மையார் கோயிலுக்கு அருகில் உள்ளது. தெப்பக் குளமான சந்திர தீர்த்தம் இவ்விரண்டு கோயில்களுக்கும் இடையில் உள்ளது. இந்த தெப்பக் குளம் இரு கோயில்களுக்கும் சொந்தமானது ஆகும். காரைக்காலின் பாரதியார் தெருவில் நித்யகல்யாண பெருமாள் கோயில் அமைந்துள்ளது.  

## கோயிலுக்குள் உள்ள தெய்வங்கள்
இந்தக் கோயில் விஷ்ணு கோயிலாகும். நித்யகல்யாணப் பெருமாள் என்ற விஷ்ணுவின் சிலை படுத்தவாறு உள்ளது. இவர் இந்தக் கோயிலின் பிரதான கடவுள் ஆவார்.  

- சக்கரத்தாழ்வார்
- ரங்கநாயகி தாயார்
- விஷ்ணுவின் நரசிம்ம அவதாரம்
- அனுமன்
- விஷ்ணுவின் அவதாரங்கள்
- பகவான் கிருஷ்ணரின் விஸ்வரூபம்
- கருட பகவான்
- ஆண்டாள்
- அலமேலு தாயார்

## கொண்டாடப்படும் விழாக்கள்
இந்தக் கோயிலில் விஷ்ணு மற்றும் அவரது அவதாரங்கள் தொடர்பான திருவிழாக்கள் கொண்டாடப்படுகின்றன. ராம நவமி, வைகுண்ட ஏகாதசி, அனுமன் ஜெயந்தி மற்றும் மார்கழி மாதம் முழுவதும் இங்கே கொண்டாடப்படுகின்றன. புரட்டாசி தமிழ் மாதத்தில், பல சடங்குகள் கோவிலில் நடைபெறும்
# மார்கஸ் ஸ்டோய்னிஸ்


**மார்கஸ் பீட்டர் ஸ்டோய்னிஸ்** (பிறப்பு: ஆகஸ்ட் 16, 1989) ஒரு ஆஸ்திரேலிய கிரிக்கெட் வீரர் ஆவார். அவர் ஆஸ்திரேலிய தேசிய அணிக்காக வரையறுக்கப்பட்ட ஓவர் கிரிக்கெட்டில் விளையாடுகிறார் . அவர் மேற்கு ஆஸ்திரேலியா மற்றும் மெல்போர்ன் ஸ்டார் ஆகிய அணிகளுக்குக்காக உள்நாட்டில் ஒப்பந்தம் செய்யப்பட்டுள்ளார். இவர் முன்னர் பெர்த் ஸ்கார்ச்சர்ஸ் மற்றும் விக்டோரியா ஆகிய அணிகளுக்கும் விளையாடியுள்ளார்.  

## ஆரம்பகால வாழ்க்கை
ஸ்டோய்னிஸ் பெர்த்தில் பிறந்தார், மேலும் 17 வயதிற்குட்பட்ட மற்றும் 19 வயதிற்குட்பட்ட மட்டத்தில் மேற்கு ஆஸ்திரேலியாவிற்க்காக கிரிக்கெட் விளையாடியுள்ளார். ஸ்டோனிஸ் 2008 ஐசிசி 19 வயதுக்குட்பட்ட உலகக் கோப்பையில் ஆஸ்திரேலிய 19 வயதுக்குட்பட்ட கிரிக்கெட் அணிக்காக விளையாடினார் . அடுத்த ஆண்டு, அவர் ஹாங்காங் சிக்ஸர்களில் ஆஸ்திரேலியாவைப் பிரதிநிதித்துவப்படுத்தினார்.  

## சர்வதேச போட்டி
ஸ்டோய்னிஸ் அறிமுக டிவெண்டி 20 சர்வதேசப் போட்டியை இங்கிலாந்துக்கு எதிராக ஆகஸ்ட் 2015 31ல் விளையாடினார். இவர் ஒரு நாள் சர்வதேச<nowiki/>போட்டியில் 11 செப்டம்பர் 2015ல் அதே அணிக்கு எதிராக அறிமுகமானார் வந்து 30 ஜனவரி 2017 அன்று தனது இரண்டாவது ஒருநாள் போட்டியை நியூசிலாந்து எதிராக விளையாடிய ஸ்டோய்னிஸ் பந்துவீச்சில் மூன்று விக்கெட்டுகள் மற்றும் பேட்டிங்கில் 146* ரன்கள் அடித்தார். ஆஸ்திரேலிய அணி தோல்வியுற்ற போதிலும் , ஸ்டோய்னிஸ் ஆட்ட நாயகன் விருது பெற்றார்.
# சரஸ்வதி நாராயணன் கல்லூரி


**சரஸ்வதி நாராயணன் கல்லூரி** (Saraswathi Narayanan College) என்பது இந்தியாவின், தமிழ்நாட்டின், மதுரை, பெருங்குடியில் அமைந்துள்ளது ஒரு கல்லூரி ஆகும். இது அரசு உதவி பெறும் கல்லூரி ஆகும்  

1966இல் நிறுவப்பட்ட இக்கல்லூரியானது மதுரை காமராசர் பல்கலைக்கழக இணைவுக் கல்லூரி ஆகும்.  
## துறைகள்
### அறிவியல்
- இயற்பியல்
- வேதியியல்
- கணிதம்
- கணினி அறிவியல்
- தாவரவியல்
- விலங்கியல்0
### கலை மற்றும் வணிகவியல்
- தமிழ்
- ஆங்கிலம்
- வரலாறு
- பொருளியல்
- வணிகவியல்
## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.  

## பிற தகவல்கள்
இந்த நிறுவனமானது பாண்டிச்சேரி பல்கலைக்கழகத்தின் தொலைநிலைக் கல்விக்கான இட சேர்க்கை மையமாகவும் உள்ளது.
# தமிழ்நாடு பல்தொழில்நுட்பக் கல்லூரி


**தமிழ்நாடு பல்தொழில்நுட்பக் கல்லூரி** (டி.என்.பி.டி.சி) (Tamil Nadu Polytechnic College, Madurai) என்பது இந்தியாவில், தமிழ்நாட்டின், மதுரையில் அமைந்துள்ள ஒரு தன்னாட்சி நிறுவனம் ஆகும். இது *திராவிட பாலிடெக்னிக்* என்ற பெயருடன் 1946 ஆம் ஆண்டு நிறுவப்பட்டது. இதனையடுத்து, இதன் பெயர் தமிழ்நாடு பல்தொழில்நுட்பக் கல்லூரி என மாற்றப்பட்டது. மாநில அரசால் இக்கல்லூரியில் தொழில்நுட்ப கல்விக்கான தனித் துறை 1957 ஆம் ஆண்டில் உருவாக்கப்பட்டது, மேலும் இந்தக் கல்லூரியானது தொழில்நுட்பக் கல்வி இயக்குநரகத்தின் கட்டுப்பாட்டின் கீழ் கொண்டு வரப்பட்டது. இந்நிறுவனம் 1979-1980 கல்வியாண்டில் தன்னாட்சி அந்தஸ்தைப் பெற்றது. இதுவே தமிழ்நாட்டின் முதல் பலதொழில்நுட்பக் கல்லூரி ஆகும்.  

## படிப்புகள்
இது நிறுவனத்தால் மொத்தம் 7 பட்டையப் படிப்புகள் வழங்கப்படுகிறது. அவை பின்வருமாறு,  

1. கட்டிடப் பொறியியல் பட்டயப் படிப்பு
1. மின் மற்றும் மின்னணுவியல் பொறியியல் பட்டையப் படிப்பு
1. இயந்திரப் பொறியியல் பட்டையப் படிப்பு
1. கணினி பொறியியல் பட்டையப் படிப்பு
1. இயந்திரப் பொறியியல் பட்டையப் படிப்பு *
1. நெகிழி தொழில்நுட்பத்தில் பட்டையப் படிப்பு *
1. பலபடிச் சேர்ம தொழில்நுட்பத்தில் பட்டையப் படிப்பு

- 5,6,7 தொழிலிடைக் கல்வித்திட்டப் படிப்புகள்.

## சுழற்சிகள்
கல்லூரியாது இரண்டு சுழற்சிகளில் (ஷிப்டுகள்) பகுதிநேர பாடநெறியை வழங்குகிறது.  

- முதல் சுழற்சியில் ஏழு படிப்புகளும் உள்ளன.
- இரண்டாவது சுழற்சியில் 1-4 படிப்புகள் உள்ளன.
- பகுதிநேர படிப்பில் 1-3 படிப்புகள் உள்ளன.
# தமிழ்நாடு இறையியல் குருத்துவக் கல்லூரி


**தமிழ்நாடு இறையியல் கல்லூரி** ( **டி.டி.எஸ்** ) (Tamil Nadu Theological Seminary) என்பது தென்னிந்தியாவின், மதுரை, அரசரடியில் உள்ள தமிழ் தேவாலயங்களின் கிறிஸ்தவ குருத்துவக் கல்லூரி ஆகும்.  

இக்கல்லூரியானது செனட் செராம்பூர் கல்லூரி மற்றும் மதுரை காமராசர் பல்கலைக்கழகம் ஆகியவற்றுடன் இணைவு பெற்றுள்ளது. இக்கல்லூரியின் முதல்வர் ரெவ்.டி.ஆர். டேவிட் ராஜேந்திரன் ஆவார். இக்கல்லூரி துவங்கிய 50 வது ஆண்டு நாளை 28 அக்டோபர் 2018 அன்று கொண்டாடப்பட்டது.  

## வரலாறு
1969 ஆம் ஆண்டு அக்டோபர் 29இல் தென்னிந்திய திருச்சபையின் திருமறையூர் தமிழ்நாடு இறையியல் கல்லூரியும், தமிழ் சுவிடேச லுத்தரன் திருச்சபை மற்றும் தரங்கம்பாடியில் உள்ள குருசாலையும் இணைந்து மதுரை அரசரடியில் தமிழ்நாடு இறையியல் கல்லூரியைத் துவக்கின.
# எஸ். ஏ. எம். உசேன்

**எஸ். ஏ. எம். உசைன்** (S.A.M. Hussain) (ஆயிரம் விளக்கு உசேன் என்றும் அறியப்பட்டவர்) ஓர் தமிழக அரசியல்வாதி, இவர் 2001 ஆம் ஆண்டு முதல் 2006 ஆம் ஆண்டு வரை திருவல்லிக்கேணி தொகுதி சட்டமன்ற உறுப்பினராக இருந்தார். மேலும் இவர் திராவிட முன்னேற்றக் கழகத்தில் கழக தலைமை நிலைய செயலாளர் போன்ற பொறுப்புகளை வகித்தவர்.  

இவர் காஞ்சிபுரம் மாவட்டம் ஒலிமுகமுது பேட்டையில் பிறந்தவர். இவர் சிறுவனாக இருந்தபோதே இவரது குடும்பம் சென்னை, ஆயிரம் விளக்கு பகுதிக்கு குடியேறியது. சிறுவயதிலேயே திமுகவில் இணைந்து ஆயிரம் விளக்குப் பகுதி வட்டச் செயலாளராக ஆனார். அதன்பிறகு ஆயிரம் விளக்கு பகுதிச் செயலாளர், மாவட்ட துணைச் செயலாளர், கொள்கைப் பரப்பு இணைச் செயலாளர், தலைமை நிலையச் செயலாளர் என பல்வேறு பொறுப்புகளை வகித்தார். இந்நிலையில் உசேன் தன் 2019 ஆகத்து 6 அன்று தன் 80ஆவது வயதில் மூப்பின் காரணமாக காலமானார்.
# மனநல சுகாதார பராமரிப்புச் சட்டம், 2017


**மன சுகாதார பராமரிப்புச் சட்டம், 2017** ( Mental Health Care Act 2017) என்பது இந்தியாவில் இயற்றப்பட்ட சட்டம் ஆகும். இது ஏப்ரல் 7, 2017 இல் ஏற்றுக்கொள்ளப்பட்டு மே 29, 2018 இல் நடைமுறைக்கு வந்தது. இந்தச் சட்டம் மன நலக் குறைவினால் உள்ள ஒருவருக்கு தேவையான சேவைகளை வழங்குவதனையும் அவர்களின் அடிப்படை உரிமைகளை வழங்குவதனையும் மற்றும் அவர்களின் பாதுகாப்பினையும் உறுதி செய்கிறது. மனநல சுகாதார சட்டம், 1987 எனும் சட்டத்திற்கு மாற்றாக இந்தச் சட்டம் இயற்றப்பட்டது.  

இந்தச் சட்டத்தின் படி தற்கொலை செய்வது இந்திய தண்டணைச் சட்டத்தின் 309 ஆவது பிரிவின்படி தண்டனைக்குரிய குற்றம் ஆகும் எனத் தெரிவித்தது.
# மிழாவு



**மிழாவு** (மலையாளம்: മിഴാവ്) என்பது, கேரளத்தின் கலை நிகழ்ச்சி, கூத்தாட்டம், கூத்து ஆகிய கலைகளில் வாசிக்கப்படும் ஒரு பெரிய செப்பு பறை இசைக்கருவியாகும். இதை அம்பலாவாசி நம்பியார் சாதியினர் இசைத்து வந்தனர். 1965 க்குப் பிறகு, கலாமண்டலத்தில் மிழாவ் கலைக்குழு தொடங்கப்பட்டது. அதன்பிறகு சாதி தடையை முறியடித்து கூத்தாட்டம், நங்கையார் கூத்து, சக்கரக் கூத்து, மிழவு தெயாம்பிகா ஆகிய நிகழ்வுகளில் பிற சாதியினராலும் மிழாவு வாசிக்கப்படுகிறது.
# சென்னசமுத்திரம், திருவண்ணாமலை மாவட்டம்



சென்னசமுத்திரம், தமிழ்நாட்டின் திருவண்ணாமலை மாவட்டத்துக்கு உட்பட்ட செங்கம் வட்டத்தில் உள்ளது. இது  
திருவண்ணாமலையில் இருந்து சுமார் 40 கிலோ மீட்டர் தொலைவில் அமைந்துள்ளது.  

இயற்கை எழில் கொஞ்சும் ஜவ்வாது மலைத்தொடரின் அடிவார கிராமம் சென்னசமுத்திரம். கிராமத்தின் ஒரு பகுதி வயல்வெளிகளாலும் மறுபகுதி ஏரியாலும், காடுகளாலும் சூழப்பட்டுள்ளது.  

இந்திய அரசின் 2011ஆம் ஆண்டு கணக்கெடுப்பின் படி சென்னசமுத்திரம் கிராமத்தின் விவரம்  

நிலப்பரப்பு: 615.02 ஹெக்டர்  

மக்கள்தொகை: 3134  

மொத்த வீடுகளின் எண்ணிக்கை: 700  

செங்கத்தில் இருந்து சுமார் 4 கிலோ மீட்டர் தொலைவில் உள்ளது இந்த கிராமம் 2 மணி நேர இடைவெளியில் செங்கத்தில் இருந்து பேருந்துகள் இயக்கப்படுகின்றன.  

உலக பிரசித்திப்பெற்ற திருவண்ணாமலை அருள்மிகு அருணாச்சலேஸ்வரர் கோவிலின் வடக்கு கோபுரத்தை கட்டிய அம்மணி அம்மாள் பிறந்த ஊர் இந்த சென்னசமுத்திரம்.
# ஜம்யாங் செரிங் நம்கியால்



**ஜம்யாங் செரிங் நம்கியால்** (**Jamyang Tsering Namgyal**) (பிறப்பு: 4 ஆகஸ்டு 1985) பாரதிய ஜனதா கட்சியின் இளம் அரசியல்வாதியான இவர் ஜம்மு காஷ்மீர் மாநிலத்தின் லடாக் மக்களவைத் தொகுதியின் உறுப்பினராக, 2019-ஆம் ஆண்டில் நடைபெற்ற 2019 மக்களவைத் தேர்தலில் போட்டியிட்டு வென்று இந்திய நாடாளுமன்ற மக்களவை உறுப்பினர் ஆனார். இவரது சமயம் பௌத்தம் ஆகும்.  

முன்னதாக இவர் லடாக் மலைப்பகுதி வளர்ச்சி தன்னாட்சி குழுவின் உறுப்பினராக 9 நவம்பர் 2018-இல் தேர்ந்தெடுக்கப்பட்டார்.பின்னர் அதே வளர்ச்சிக் குழுவின் 8-வது தலைமை நிர்வாக கவுன்சிலராக தேர்ந்தெடுக்கப்பட்டார்.  
## பாராட்டுகள்
உள்துறை அமைச்சர் அமித் ஷா 6 ஆகஸ்டு 2019 அன்று மக்களவையில் அறிமுகப்படுத்திய, 2019 ஜம்மு காஷ்மீர் மறுசீரமைப்பு சட்ட வரைவுத் தீர்மானித்தை ஆதரித்து ஜம்யாங் செரிக் நம்கியால் 20 நிமிடங்கள் உரையாற்றினார். மக்களவையில் இவரது கன்னிப் பேச்சு, பிரதமர் நரேந்திர மோடி மற்றும் பிற உறுப்பினர்களின் பாரட்டைப் பெற்றது.
# ஒய். ஜி. பார்த்தசாரதி

**யேச்சா குஞ்சா பார்த்தசாரதி** (பிறப்பு: 30 செப்டம்பர் 1917 - 1990) என்பவர் ஒரு தமிழ் நாடக ஆசிரியர், நாடகக் குழு உரிமையாளர், திரைப்பட நடிகர் ஆவார். இவர் 1952 ஆம் ஆண்டு யுனைட்டட் ஆர்மச்சூர் நாடக் குழுவை தன் நண்பர் பத்மநாபனுடன் இணைந்து நிறுவினார். இவரது மனைவி ராஜலட்சுமி பார்த்தசாரதி ஒரு அறியப்பெற்ற கல்வியாளர். இவரது மகன் ஒய். ஜி. மகேந்திரன் ஒரு திரைப்பட நடிகர் ஆவார்.  

## திரைப்பட வரலாறு
| 1975 | *சில நேரங்களில் சில மனிதர்கள்* | வெங்கடராம அய்யர் |
| --- | --- | --- |
| 1976 | *மன்மத லீலை* | ரேகாவின் தந்தை |
| 1977 | *தானிக் குடிதனம்* | நானாவின் மாமனார் |
| 1978 | சங்கர் சலீம் சைமன் |  |
| 1978 | *ஓரு நாடிகை நடகம் பார்க்கிறாள்* | அண்ணாசாமி |
| 1978 | *இளமை ஊஞ்சலாடுகிறது* | ஸ்ரீபிரியாவின் தந்தை |
| 1979 | *அடுக்கு மல்லி* |  |
| 1981 | *டிக் டிக் டிக்* |  |
| 1983 | *பாயும் புலி* |  |
| 1986 | *இரவுப் பூக்கள்* | நீதிபதி |
# மதுவந்தி அருண்


**மதுவந்தி அருண்** என்பவர் இந்தியக் கல்வி ஊக்குவிப்பாளரும், நடிகையும் ஆவார். இவர் காலிபர் கல்வி அறக்கட்டளையின் அறங்காவலர் குழு உறுப்பினராக உள்ளார். இவர் இந்தியப் பண்பாட்டு கொண்டாட்டத்தின் ஆதரவாளராக உள்ளார். இவர் சில, நாடகங்களுக்கு நடன இயக்குனரவகவும், இயக்குனராகவும் இருந்துள்ளார். 2009 சனவரியில், *தி ரிட்ஸ் பேஷன் இதழின்* “உமன் ஆப் தி இயர்” விருதுக்கு தேர்ந்தெடுக்கப்பட்ட பதினைந்து பெண்களில் இவரும் ஒருவர்.  

## தனிப்பட்ட வாழ்க்கை
இவர் பிரபல நடிகரும் நாடக எழுத்தாளருமான ஒய். ஜி மகேந்திரனின் மகளும், மூத்த நாடக எழுத்தாளர் ஒய். ஜி. பார்த்தசாரதி மற்றும் கல்வியாளர் ராஜலட்சுமி பார்த்தசாரதியின் பேத்தியும் ஆவார். திரைப்படத் தயாரிப்பாளர் கே. பாலாஜி, நடிகை வைஜெயந்திமாலா, லதா ரஜினிகாந்த் ஆகியோர் அவரது உறவினர்கள். 2016 ஆம் ஆண்டில், இவர் ஒரு நடிகையாக தமிழ் திரையுலகில் அறிமுகமானார். ஜெமினி கணேசன் மற்றும் சாவித்திரியின் பேரன் வி. அருண்குமாரை மணந்தார், ஆனால் பின்னர் விவாகரத்து பெற்றார்  

## திரைப்பட வரலாறு
| 2016 | *தர்மதுரை* | காவல்துறை அதிகாரி |
| --- | --- | --- |
| 2017 | *கடம்பன்* |  |
| 2017 | *சிவலிங்கா* |  |
| 2020 | *தாராளபிரபு* | } |

## தொலைக்காட்சி தொடர்
| 2018 | வாணி ராணி | சந்திரிகா | தமிழ் | சன் தொலைக்காட்சி | } |
| --- | --- | --- | --- | --- | --- |
# ஜி. டி. என். கலைக் கல்லூரி



**ஜி. டி. என். கலைக் கல்லூரி** (*GTN Arts College*) என்பது இந்தியாவின், தமிழ்நாட்டின், திண்டுக்கல்லில் அமைந்துள்ள ஒரு தன்னாட்சி தகுதி பெற்ற இருபாலர் கலைக் கல்லூரி ஆகும்.  

## வரலாறு
இக்கல்லூரிக்கான அடிக்கல்லானது 1964 சனவரி 20 அன்று அப்போதைய தமிழக முதலமைச்சரான எம். பக்தவத்சலத்தால் நாட்டப்பட்டது. இதன் பிறகு கல்லூரியானது 1964 சூலை 2 அன்று திறக்கப்பட்டது. கல்லூரி துவக்கப்பட்ட முதல் ஆண்டில், கல்லூரியானது சென்னை பல்கலைக்கழகத்துடன் இணைவுபெற்றது. 1965 ஏப்ரலில், மதுரை பல்கலைக்கழகம் (இப்போது மதுரை காமராசர் பல்கலைக்கழகம்) உருவான பிறகு இந்த கல்லூரி மதுரை பல்கலைக்கழகத்துடன் இணைவுபெற்றது.  

## இருப்பிடம்
இக்கல்லூரி கரூர் சாலையில் அமைந்துள்ளது. ஆர்.வி.எஸ் பொறியியல் மற்றும் தொழில்நுட்பக் ௧ல்லூரிக்கு அருகில் இக்கல்லூரி அமைந்துள்ளது. இது மதுரை காமராசர் பல்கலைக்கழகத்தின் கீழ் ஒரு தன்னாட்சி கல்லூரியாக உள்ளது.
# வாய்வு


**வாய்வு** (*flatulence*), பேச்சு வழக்கில் **குசு** என்பது நாம் சாப்பிடும் போது உணவு இரைப்பை வழியாக சீரணம் ஆகும் போது அச்செயலில் வெளிப்படும் கரியமில வாயுவானது மலவாய் வழியாக ஒரு வித சத்தத்துடன் வெளியேறும் நிகழ்வாகும். மலக்குடலில் மலம் நிரம்பியுள்ள போதும் மலத்தை வெளியேற்றும்போதும் இந்த வாய்வுவானது வெளியேறும், பொது இடத்தில் ஒரு நபர் வெளியிடும் போது அது ஒரு அவமரியாதையாகவும், கௌரவக்குறைச்சலாகவும், அசிங்கமானதாகவும் மக்களிடையே பார்க்கப்படுகிறது, உணவு செரிமானத்தின் போது குடல் இயக்க அலைவினால் ஏற்படும் வாயுவானது துர்நாற்றத்துடன் வெளியேறுகிறது, அந்த துர்நாற்றத்திற்கு காரணம் உணவில் உள்ள மூலக்கூறுகள், இரைப்பை, உணவுக்குழல், மலக்குடல் வழியாக செரிமானம் ஆகும் போது குசுவானது துர்நாற்றத்துடன் வெளியேறுகிறது.
# அதிக வசூல் செய்த தெலுங்குத் திரைப்படங்களின் பட்டியல்

**அதிக வசூல் செய்த தெலுங்கு திரைப்படங்களின் பட்டியல்** என்பது தெலுங்குத் திரைப்படத்துறையில் ஆந்திரப் பிரதேசம் மற்றும் தெலங்காணா மாநிலங்களில் பரவலாக பேசப்படும் தெலுங்கு மொழித் திரைப்படத்துறையில் அதிக வசூல் ஈட்டிய திரைப்படங்களின் பட்டியல் ஆகும்.  

## உலகளவில் அதிக வசூல் செய்த தெலுங்கு படங்கள்
| 1 | பாகுபலி 2 | 2017 | எஸ்.எஸ்.ராஜமவுலி | ஆர்கா மீடியா வேர்க்ஸ் | ₹1810 கோடி |  |
| --- | --- | --- | --- | --- | --- | --- |
| 2 | பாகுபலி | 2015 | எஸ்.எஸ்.ராஜமவுலி | ஆர்கா மீடியா வேர்க்ஸ் | ₹600 கோடி |  |
| 3 | சாஹோ | 2019 | சுஜீத் | யூவி கிரியேஷன்ஸ் | ₹433 கோடி |  |
| 4 | ஆலா வைகுந்தபுரரமுலூ | 2020 | திரிவிக்ரம் சீனிவாஸ் | கீதா ஆர்ட்ஸ்
ஹரிகா & ஹாசின் கிரியேஷன்ஸ் | ₹433 கோடி |  |
| 5 | சரிலேரு நீகேவரு | 2020 | அனில் ரவிபுடி | ஸ்ரீ வெங்கடேஸ்வர கிரியேஷன்ஸ்
ஜி. மகேஷ் பாபு என்டர்டெயின்மென்ட் பிரைவேட் லிமிடெட் லிமிடெட்
ஏ.கே என்டர்டெயின்மென்ட்ஸ் | ₹260 கோடி |  |
| 6 | சாய் ரா நரசிம்ம ரெட்டி | 2019 | சுரேந்தர் ரெட்டி | கொனிடெலா கம்பெனி | ₹240.60 கோடி |  |
| 7 | ரங்கஸ்தலம் | 2018 | சுகுமார் | மைத்ரி மூவி மேக்கர்ஸ் | ₹216 கோடி |  |
| 8 | பாரத் அனே நேனு | 2018 | கோரடலா சிவா | டி.வி.வி என்டர்டெயின்மென்ட்ஸ் | ₹187.6–225 கோடி |  |
| 9 | அத்தாரிண்டிகி தாரேதி | 2013 | திரிவிக்ரம் சிறீவாஸ் | ரிலையன்ஸ் என்டர்டென்மெயின்ட்
சிறீ வெங்கடேஷ்வரா சினி சித்ரா | ₹187 கோடி |  |
| 10 | மகரிஷி | 2019 | வம்சி பைடிபைளி | ஸ்ரீ வெங்கடேஸ்வர கிரியேஷன்ஸ், வைஜெயந்தி மூவிஸ், மற்றும் பிவிபி சினிமா | ₹234 கோடி | } |

## அதிக வசூல் செய்த படங்கள் ஆண்டு வாரியாக
| 2018 | ரங்கஸ்தலம் | மைத்ரி மூவி மேக்கர்ஸ் |  |
| --- | --- | --- | --- |
| 2017 | பாகுபலி 2 | ஆர்கா மீடியா வேர்க்ஸ் |  |
| 2016 | ஜனதா கேரேஜ் | மித்ரி மூவி தயாரிப்பாளர்கள் |  |
| 2015 | பாகுபலி | ஆர்கா மீடியா வேர்க்ஸ் |  |
| 2014 | ரேஸ் குர்ராம் | ஸ்ரீ லட்சுமி நரசிம்ம தயாரிப்புகள் |  |
| 2013 | அட்டரிண்டிகி தாரேடி | ஸ்ரீ வெங்கடேஸ்வர சினி சித்ரா |  |
| 2012 | கபார் சிங் | பரமேஸ்வரா ஆர்ட் புரொடக்ஷன்ஸ் |  |
| 2011 | டூக்கூடு | 14 ரீல்ஸ் பொழுதுபோக்கு |  |
| 2010 | சிம்ஹா | யுனைடெட் மூவிஸ் |  |
| 2009 | மகதீரா | கீதா ஆர்ட்ஸ் |  |
| 2008 | ஜல்சா | கீதா ஆர்ட்ஸ் |  |
| 2007 | யமதொங்கா | விஸ்வாமித்ரா படைப்புகள் |  |
| 2006 | போக்கிரி | வைஷ்ணோ அகாடமி, இந்திரா புரொடக்ஷன்ஸ் |  |
| 2005 | அண்டரிவாடு | ஜெயபெரி ஆர்ட்ஸ் |  |
| 2004 | சங்கர் தாதா எம்.பி.பி.எஸ் | ஜெமினி பிலிம் சர்க்யூட் |  |
| 2003 | சிம்ஹாத்ரி | வி.எம்.சி கம்பைன்ஸ் |  |
| 2002 | இந்திரன் | வைஜயந்தி திரைப்படங்கள் |  |
| 2001 | நரசிம்ம நாயுடு | ஸ்ரீ வெங்கடரமணா புரொடக்ஷன்ஸ் | } |
# மதுரை சமூக அறிவியல் கல்வி நிறுவனம்


**மதுரை சமூக அறிவியல் கல்வி நிறுவனம்** (Madurai Institute of Social Sciences) என்பது தமிழ்நாட்டின், மதுரையில் அமைந்துள்ள கல்விப்பிரிவுகள் ஆராய்ச்சி மையமாகும். இந்த கல்லூரியானது மதுரை காமராசர் பல்கலைக்கழகத்துடன் இணைவுபெற்றுள்ளது. இந்த கல்லூரியானது சமூக அறிவியலில் வெவ்வேறு படிப்புகளை வழங்குகிறது. தென்னிந்தியாவில் தொழில்முறை சமூக பணி மற்றும் மனித வள மேலாண்மை தொடர்பான படிப்புகளை வழங்குவதில் இக்கல்லூரி முதன்மையானது.  

## துறைகள்

- ஆங்கிலம்
- கணினி அறிவியல்
- தகவல் தொழில்நுட்பம்
- சமூக பணி
- வணிக மேலாண்மை
- வணிகவியல்
- உளவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. கல்லூரியானது என்ஏஏசி-ஆல் ஏ தரத்துடன் மறு அங்கீகாரம் பெற்றது
# சைவ பானு சத்ரிய கல்லூரி


**சைவ பானு சத்ரிய கல்லூரி** (Saiva Bhanu Kshatriya College) என்பது தமிழ்நாட்டின், விருதுநகர் மாவட்டம், அருப்புக்கோட்டையில் அமைந்துள்ள ஒரு கல்லூரி ஆகும். இந்தக் கல்லூரியானது மதுரை காமராசர் பல்கலைக்கழகத்துடன் இணைவுபெற்றுள்ளது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்கப்படுகிறது.  

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சிறீ காளீசுவரி கல்லூரி


**ஶ்ரீ காளீஸ்வரி கல்லூரி** (*Sri Kaliswari College*) என்பது இந்தியாவில் தமிழ்நாட்டின் விருதுநகர் மாவட்டம் சிவகாசியிலிருந்து விருதுநகர் செல்லும் நெடுஞ்சாலையில் சிவகாசியிலிருந்து சுமார் 7 கி.மீ. தொலைவில் அமைந்துள்ள சுயநிதி கலை அறிவியல் கல்லூரி ஆகும்.  

ஶ்ரீ காளீஸ்வரி கல்லூரியானது சிவகாசி பட்டாசு தொழிலில் முன்னணியில் உள்ள, ஶ்ரீ காளீஸ்வரி குழுமத்தின் அறக்கட்டளையால் துவக்கப்பட்டது. கல்லூரி துவக்கிய புதிதில் அதாவது 2000-2001 ஆம் ஆண்டு காலக்கட்டத்தில் கல்லூரியானது மூன்று படிப்புகளுடன் சிவகாசி நகரில் தற்காலிகமாக இயங்கியது. மார்ச் 19, 2001 அன்று கல்லூரி புதிய வளாகத்திற்கு மாற்றப்பட்டது.  

2000-2001ஆம் ஆண்டில் வெறும் மூன்று படிப்புகளுடன் தொடங்கப்பட்ட இந்த கல்லூரியில் இப்போது 15 இளநிலைப்பட்டப்படிப்புகளும், 9 முதுநிலை படிப்புகளும், இரு ஆய்வுப் படிப்புகளும் வழங்கப்படுகிறது. இக்கல்லூரியானது மதுரை காமராஜ் பல்கலைக்கழகத்துடன் இணைவுபெற்றுள்ளது.  

## துறைகள்
- தமிழ்
- ஆங்கிலம்
- வணிகவியல்
- கணினி அறிவியல்
- இயற்பியல்
- வேதியியல்
- கணிதம்
- தாவரவியல்
- உயிர்த்தொழில்நுட்பவியல்
- தகவல் தொழில்நுட்பவியல்
- சுற்றுலா உணவக நிர்வாகம்
- வணிக நிர்வாகவியல்
- பெருநிறுவ செயான்மை
# சிறீ எசு. இராமசாமி நாயுடு நினைவு கல்லூரி

**ஸ்ரீ எஸ். இராமசாமி நாயுடு நினைவு கல்லூரி** (Sri S. Ramaswamy Naidu Memorial College) என்பது தென்னிந்திய மாநிலமான தமிழ்நாட்டின், சத்தூரில் உள்ள ஒரு கல்லூரி ஆகும். இக்கல்லூரிக்கு கல்வியாளரும் விடுதலைப்போராட்ட வீரருமான எஸ். ராமசாமி நாயுடு பெயரிடப்பட்டது. இது மதுரை காமராசர் பல்கலைக்கழகத்துடன் இணைவுபெற்றுள்ளது. இக்கல்லூரியில் வேதியியல், இயற்பியல், கணிதம், கணினி அறிவியல் உள்ளிட்ட பல்வேறு பிரிவுகளில் கல்வி கற்பிக்கப்படுகிறது.  

## வரலாறு
இந்த கல்லூரி 1970 ஆம் ஆண்டில் நாகலாபுரத்தில் திரு வி. வேணுகோபால கிருஷ்ணசாமி நாயுடு என்பவரால் நிறுவப்பட்டது. 1972 இல், கல்லூரியானது சாத்தூருக்கு மாற்றப்பட்டது.  

## குறிப்பிடத்தக்க பழைய மாணவர்கள்

- அய்யாலுசாமி ராமமூர்த்தி, உயிர் இயற்பியலாளர்
# பனிஹால்-காசிகுண்ட் சுரங்கச்சாலை



**பனிஹால்-காசிகுண்ட் சுரங்கச்சாலை** (*Banihal Qazigund Road Tunnel*) இந்தியாவின் ஜம்மு காஷ்மீர் மாநிலத்தில், பீர் பாஞ்சல் மலைத்தொடரில் 1790 மீட்டர் உயரத்தில் அமைந்த பனிஹால் மற்றும் காசிகுண்ட் நகரங்களை இணைக்கும் 8.5 கி.மீ. நீளம் கொண்ட நான்கு வரிசைகளைக் கொண்ட இரு வழிச் சுரங்கப்பாதையாகும். இதனால் ஜம்மு - ஸ்ரீநகர் இடையே பயணிக்கும் தொலைவும், நேரம் சுருங்கும். இச்சுரங்கச் சாலைப் பணி ரூபாய் 2,100 கோடி மதிப்பீட்டில், 2011-இல் துவங்கி நடைபெற்று வருகிறது.  

## சுரங்கச் சாலை அமைப்பு
இதன் ஒவ்வொரு சாலைச் சுரங்கப்பாதையும் 7 மீட்டர் அகலமும், இரு வழிப்பாதையும் கொண்டது. பராமரிப்புப் பணிக்கும், அவசர காலத்தில் வெளியேறும் வகையில், இருவழிச் சுரங்கப்பாதையில், 500 மீட்டர் நீள இடைவெளியில், இரு சுரங்கச் சாலைகளும் ஒன்றுடன் ஒன்று இணைக்குமாறு வடிவமைக்கப்பட்டுள்ளது. சுரங்கச் சாலைகளில் வெளியேறும் புகை போன்ற மாசுக் காற்றினை வெளியேறுவதற்கும், தூய காற்று உட்புகுவதற்கும் ஏற்ப சுரங்கம் வடிவமைக்கப்பட்டுள்ளது. மேலும் சுரங்கப்பாதைகளை பாதுகாக்கவும், கண்காணிப்பதற்கும் நவீன கருவி வசதிகள் கொண்டது. இச்சுரங்கபாதையை பயன்படுத்துவதற்கு வாகன ஓட்டிகளிடமிருந்து கட்டணம் வசூலிக்கப்படும் என எதிர்பார்க்கப்படுகிறது.  

## சுரங்கச் சாலைப் பணியின் முன்னேற்றம்
மே 2016-இல் சுரங்கச் சாலைப்பணி 7.2 கி.மீ. தொலைவிற்கு குடையப்பட்டது. மே 2018-இல் முழு நீளத்திற்கும் மலையைக் குடையும் பணி முடிவடைந்துள்ளது. பயணிகளின் பயன்பாட்டிற்கு 8.5 கிலோ மீட்டர் நீளம் கொண்ட 4 வழித்தடங்கள் கொண்ட இச்சுரங்கச் சாலையை 4 ஆகஸ்டு 2021 அன்று சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்காரி திறந்து வைத்தார்.  

## அமைவிடம்
சுரங்கச் சாலையின் தெற்குப் பகுதியின் வாயில் பாகையிலும், வடக்குப் பகுதி பாகையிலும் அமைந்துள்ளது.  
## இதனையும் காண்க
- ஜவகர் குகை
- செனானி-நஷ்ரி சுரங்கச்சாலை
- சோஜி லா சுரங்கச்சாலை
- பீர் பாஞ்சால் சுரங்க இருப்புப்பாதை
- தேசிய நெடுஞ்சாலை 1எ (இந்தியா)
- ஜம்மு-பாரமுல்லா இருப்புப் பாதை
# கே. எஸ். ஜி. ஹாஜா ஷெரீஃப்


**கே. எஸ். ஜி. ஹாஜா ஷெரீஃப்** (K.S.G. Haja Shareeff) என்பவர் ஓர் தமிழக தொழிலதிபரும், அரசியல்வாதியுமாவார். இவர் 1957 முதல் 1962 வரை மற்றும் 1980 முதல் 1984 வரை சென்னை சட்டமன்றத்திலும் அதன் தொடர்ச்சியாக தமிழ்நாடு சட்டமன்றத்திலும் உறுப்பினராக பணியாற்றினார். மேலும் இவர் இந்திய தேசிய காங்கிரசு கட்சியைச் சேர்ந்தவராக இவர் 1983 முதல் 1984 வரை தமிழ்நாடு சட்டமன்றத்தில் எதிர்க்கட்சித் தலைவராக இருந்தார்.  

## அரசியல்வாழ்வு
1957 ஆம் ஆண்டு சென்னை சட்டமன்றத் தேர்தலில் திருவல்லிக்கேணி சட்டமன்றத் தொகுதியிலிருந்து சட்டமன்றத்துக்கு ஷரீஃப் முதன்முதலில் தேர்ந்தெடுக்கப்பட்டார். ஷரீஃப் தமிழ் முஸ்லிமான இராவுத்தராக இருந்தபோதிலும், காங்கிரசுடனான கூட்டணி பேச்சுவார்த்தை தோல்வியடைந்ததால், எம். முகமது இஸ்மாயில் தலைமையிலான இந்திய ஒன்றிய முஸ்லிம் லீக், ஷரீஃபுக்கு எதிராக சுயேச்சை இந்து வேட்பாளரை ஆதரித்தது. ஷரீஃப் 36% வாக்குகளுடன் குறைந்த வித்தியாசத்தில் வெற்றி பெற்றார், இவருக்கு அடுத்த வேட்பாளர் 33% வாக்குகளைப் பெற்றார். 1957 ஆம் ஆண்டு சட்டமன்ற அவைத்தலைவராக யு. கிருஷ்ணா ராவை ஷரீஃப் ஆதரித்தார்.  

1962 ஆம் ஆண்டு சென்னை மாநில சட்டமன்றத் தேர்தலில், ஷரீஃப் திருவல்லிக்கேணித் தொகுதியில் போட்டியிடுவதற்குப் பதிலாக துறைமுகம் தொகுதியிலிருந்து போட்டியிட்டார். இவர் திராவிட முன்னேற்றக் கழகத்தின் சி. பி. சிற்றரசுவை தோற்கடித்தார். இவர் 50% வாக்குகளையும், சிற்றரசு 44% வாக்குகளையும் பெற்றார். இருப்பினும், 1967 ஆம் ஆண்டு சென்னை சட்டமன்றத் தேர்தலில், முஸ்லிம் லீக்குடன் தொடர்புடைய சுயேச்சை வேட்பாளரான ஹபிபுல்லா பெய்க்கிடம் ஷரீஃப் தோல்வியுற்றார்.  

1980 ஆம் ஆண்டு தமிழ்நாடு சட்டமன்றத் தேர்தலில் திருவல்லிக்கேணி தொகுதியில் ஷரீஃப் மீண்டும் போட்டியிட்டு, 53% வாக்குகளைப் பெற்று வெற்றி பெற்றார்.  

1983 ஆகத்து 29 அன்று, ஷரீஃப் தமிழ்நாடு சட்டமன்ற எதிர்க்கட்சித் தலைவராகி, எம். ஜி. ராமச்சந்திரன் தலைமையிலான அரசாங்கத்திற்கு எதிரான இந்திய தேசிய காங்கிரஸ் எதிர்ப்பு அரசியலை வழிநடத்தினார். 1984 தமிழ்நாடு சட்டமன்றத் தேர்தலில் திமுகவின் ஏ. கே. ஏ. அப்துல் சமத்தினால் தோற்கடிக்கப்படும் வரை ஷரீஃப் இந்தப் பொறுப்பில் இருந்தார். இவர் பன்னாட்டு சுழற் சங்கத்தின் நீண்டகால உறுப்பினராகவும், தென்னிந்திய வர்த்தக சபையின் தலைவராகவும் இருந்தார்.
# ஸ்டாண்டர்டு பட்டாசு இராஜரத்தினம் மகளிர் கல்லூரி


**ஸ்டாண்டர்ட் பட்டாசு ராஜரத்தினம் பெண்கள் கல்லூரி** (*Standard Fireworks Rajaratnam College for Women*, *SFR*) என்பது தமிழ்நாட்டின், சிவகாசியில் அமைந்துள்ள பெண்களுக்கான ஒரு கல்லூரி ஆகும். இது 1968 ஆம் ஆண்டில் நிறுவப்பட்டது. இந்த கல்லூரி மதுரை காமராஜ் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி பயன்பாடு
- தாவரவியல்
- விலங்கியல்
- நுண்ணுயிரியல்
- ஊட்டச்சத்து மற்றும் உணவு முறைகள்

### கலை மற்றும் வணிகவியல்

- தமிழ்
- ஆங்கிலம்
- பொருளியல்
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# வே. வ. வன்னியப்பெருமாள் பெண்கள் கல்லூரி



**வே. வ. வன்னியப்பெருமாள் பெண்கள் கல்லூரி** (*V. V. Vanniaperumal College for Women*) என்பது தமிழ்நாட்டின், விருதுநகரில் அமைந்துள்ள ஒரு பெண்கள் கல்லூரி ஆகும். இது 1962ஆம் ஆண்டில் நிறுவப்பட்டது. இந்த கல்லூரி மதுரை காமராசர் பல்கலைக்கழக இணைவுபெற்றுள்ளது. இந்த கல்லூரியில் கலை, வணிகவியல் அறிவியல் ஆகிய பிரிவுகளில் பல்வேறு படிப்புகள் வழங்கப்படுகிறது.  

## துறைகள்

### அறிவியல்
- இயற்பியல்
- வேதியியல்
- கணிதம்
- கணினி அறிவியல்
- மனைஅறிவியல்
- உயிர்வேதியியல்
- தாவரவியல்
- விலங்கியல்

### கலை மற்றும் வணிகவியல்
- தமிழ்
- ஆங்கிலம்
- வரலாறு
- பொருளியல்
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# விருதுநகர் இந்து நாடாரின் செந்தில்குமார நாடார் கல்லூரி


**விருதுநகர் இந்து நாடார் செந்திகுமார நாடார் கல்லூரி** (Virudhunagar Hindu Nadars' Senthikumara Nadar College) என்பது தமிழ்நாட்டின், விருதுநகரில் அமைந்துள்ள ஒரு கல்லூரி ஆகும். இது 1947ஆம் ஆண்டில் நிறுவப்பட்டது. இந்த கல்லூரி மதுரை காமராசர் பல்கலைக்கழக இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய பிரிவுகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி அறிவியல்
- தகவல் தொழில்நுட்பம்
- தாவரவியல்
- விலங்கியல்
- நுண்ணுயிரியல்
- சுற்றுச்சூழல் அறிவியல்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- வர்த்தக மேலாண்மை
- வணிகவியல்
- வணிகவியல் கணினி பயன்பாடு

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# லடாக் மக்களவைத் தொகுதி

**லடாக் மக்களவைத் தொகுதி** (**Ladakh Lok Sabha constituency**), இந்தியாவின் லடாக் யூனியன் பிரதேசத்தின் ஒரே மக்களவை (பாராளுமன்ற) தொகுதியாகும்.  

173266 சகிமீ பரப்பளவு கொண்ட லடாக் மக்களவைத் தொகுதி, இந்தியாவின் இரண்டாவது பெரிய மக்களவைத் தொகுதியாகும்.  
லடாக் மக்களவைத் தொகுதியின் வாக்களர்கள் எண்ணிக்கை 1.59 இலட்சம் ஆகும்.  

## லடாக் மக்களவைத் தொகுதியில் உள்ள சட்டமன்றத் தொகுதிகள்
லடாக் மக்களவைத் தொகுதியில் கீழ் கண்ட நான்கு சட்டமன்றத் தொகுதிகள் கொண்டது:  
1. நூப்ரா சட்டமன்றத் தொகுதி
1. லே சட்டமன்றத் தொகுதி
1. கார்கில் சட்டமன்றத் தொகுதி
1. சங்ஸ்கர் சட்டமன்றத் தொகுதி

## லடாக் மக்களவைத் தொகுதி உறுப்பினர்கள்
| 1
967 | கே. ஜி. பக்குலா | இந்திய தேசிய காங்கிரசு |  |
| --- | --- | --- | --- |
| 1971 | கே. ஜி. பக்குலா | இந்திய தேசிய காங்கிரசு |  |
| 1977 | பார்வதி தேவி | இந்திய தேசிய காங்கிரசு |  |
| 1980 | பூந்சோக் நம்கியால் | இந்திய தேசிய காங்கிரஸ் |  |
| 1984 | பூந்சோக் நம்கியால் | இந்திய தேசிய காங்கிரஸ் |  |
| 1989 | முகமது அசன் கமாண்டர் | சுயேட்சை |  |
| <small>''1991 காஷ்மீர் கலவரம் காரணமான தேர்தல் நடைபெறவில்லை</small> |  |  |  |
| 1996 | பூந்சோக் நம்கியால் | இந்திய தேசிய காங்கிரசு |  |
| 1998 | சையது உசைன் | ஜம்மு காஷ்மீர் தேசிய மாநாட்டு கட்சி |  |
| 1999 | ஹசன் கான் | ஜம்மு காஷ்மீர் தேசிய மாநாட்டு கட்சி |  |
| 2004 | தப்ஸ்டன் செகாவாங் | சுயேட்சை |  |
| 2009 | ஹசன் கான் | சுயேட்சை |  |
| 2014 | தப்ஸ்டன் செகாவாங் | பாரதிய ஜனதா கட்சி |  |
| 2019 | ஜம்யாங் செரிங் நம்கியால் | பாரதிய ஜனதா கட்சி |  |
| 2024 | முகமது அனீபா | சுயேட்சை | } |

## இதனையும் காண்க
- லடாக்
- ஜம்யாங் செரிங் நம்கியால்
- லே
- கார்கில்
# காது கேளாதோர் துடுப்பாட்டம்

**காது கேளாதோர் கிரிக்கெட், பார்வையற்றோர் விளையாடும் கிரிக்கெட்** போன்று கிரிக்கெட்டின் ஒரு பதிப்பாகும். இது காது கேளாதோர் மற்றும் சிறிதளவு செவித்திறன் உள்ளவர்களுக்கான கிரிக்கெட் போட்டியாகும். இதை காது கேளாதோர் சர்வதேச கிரிக்கெட் கவுன்சில் (டி.ஐ.சி.சி) நிர்வகிக்கிறது. 2018 இல் கடைசியாக காது கேளாதோர் கிரிக்கெட் உலகக் கோப்பை.  

## வரலாறு
1895 ஆம் ஆண்டில் ஆஸ்திரேலியாவில், தெற்கு ஆஸ்திரேலியாவிற்கும் விக்டோரியாவிற்கும் இடையில் மாநிலங்களுக்கு இடையிலான முதல் காது கேளாதோர் கிரிக்கெட் போட்டி நடைபெற்றது.  

1992 ஆம் ஆண்டில் ஆஸ்திரேலியாவிற்கும் இங்கிலாந்துக்கும் இடையில் முதல் காது கேளாதோர் கிரிக்கெட் டெஸ்ட் போட்டி நடைபெற்றது. தொடக்க டெஸ்ட் போட்டியில் ஆஸ்திரேலியா இங்கிலாந்தை 10 விக்கெட் வித்தியாசத்தில் தோற்கடித்தது. டெஸ்ட் தொடரில் ஆஸ்திரேலியா 5-0 என்ற வெற்றிக் கணக்கில் இங்கிலாந்து அணியை ஒயிட்வாஷ் செய்தது.  

## காது கேளாதோர் சர்வதேச கிரிக்கெட் கவுன்சில் (டி.ஐ.சி.சி)
உலகளவில் காது கேளாதோர் கிரிக்கெட்டை மேம்படுத்தவும் ஊக்குவிக்கவும் டி.ஐ.சி.சி உருவாக்கப்பட்டது. உலக காது கேளாதோர் கிரிக்கெட்டின் முன்னேற்றத்திற்காக டி.ஐ.சி.சி எப்போதும் செயல்பட்டு வருகிறது. இது வெவ்வேறு நாடுகளில் நடைபெற்ற மூன்று காது கேளாதோர் கிரிக்கெட் உலகக் கோப்பைகளை நடத்தியுள்ளது.  

## பிராந்திய அமைப்புகள்

### காது கேளாதோருக்கான இங்கிலாந்து கிரிக்கெட் சங்கம்
இங்கிலாந்தில் காது கேளாதோர் கிரிக்கெட்டை மேம்படுத்த காது கேளாதோருக்கான இங்கிலாந்து கிரிக்கெட் சங்கம் தொடங்கப்பட்டுள்ளது. இங்கிலாந்து தேசிய காது கேளாதோர் கிரிக்கெட் அணியை இந்த சங்கம் ஏற்பாடு செய்துள்ளது.  

### காது கேளாதோர் - கிரிக்கெட் விக்டோரியா
மெல்போர்ன் காது கேளாதோர் கிரிக்கெட் கிளப் (எம்.டி.சி.சி) 1880-81 இல் நிறுவப்பட்டது.  

### இயலாமை - சர்ரே காது கேளாதோர் கிரிக்கெட்
காது கேளாத கிரிக்கெட் வீரர்களுக்கு கவுண்டி மட்டத்தில் விளையாடுவதற்கான வாய்ப்புகளையும் சர்ரே கிரிக்கெட் அணி வழங்குகிறது.  

### காது கேளாதோர் அகில இந்திய கிரிக்கெட் சங்கம்
அனைத்து இந்திய காது கேளாதோர் கிரிக்கெட் சங்கம் 1993 இல் நிறுவப்பட்டது. இந்திய தேசிய காது கேளாதோர் கிரிக்கெட் அணியை அகில இந்திய காது கேளாதோர் கிரிக்கெட் சங்கம் ஏற்பாடு செய்துள்ளது.  

## தேசிய அணிகள்

- பாகிஸ்தான் தேசிய காது கேளாதோர் கிரிக்கெட் அணி
- இங்கிலாந்து தேசிய காது கேளாதோர் கிரிக்கெட் அணி
- இலங்கை தேசிய காது கேளாதோர் கிரிக்கெட் அணி
- ஆஸ்திரேலியா தேசிய காது கேளாதோர் கிரிக்கெட் அணி
# இந்திய தேசிய கபடி அணி

**இந்திய தேசிய கபடி அணி** சர்வதேச கபடி போட்டிகளில் இந்தியாவை பிரதிநிதித்துவப்படுத்துகிறது. 2018 ஜகார்த்தா பலம்பாங் ஆசிய விளையாட்டுக்களைத் தவிர இன்றுவரை அனைத்து ஆசிய விளையாட்டுப் போட்டிகளிலும் தங்கப் பதக்கங்களை வென்றுள்ளனர், மேலும் இதுவரை நடந்த அனைத்து உலகக் கோப்பை தொடர்களிலும் அவர்கள் வென்றுள்ளனர். பர்தீப் நர்வாலின் தலைமையில் இந்திய தேசிய கபடி அணி அண்மையில் பாகிஸ்தானை 36-22 என்ற கோல் கணக்கில் தோற்கடித்து ஆசிய கபடி சாம்பியன்ஷிப் 2017 தொடரை வெண்றது.  

## பயிற்சி ஊழியர்கள்
| தலைமை பயிற்சியாளர் | எல் சீனிவாஸ் ரெட்டி |  |
| --- | --- | --- |
| வழிகாட்டி | கே பாஸ்கரன் | } |

## அணி

### கபடி மாஸ்டர்ஸ் துபாய்க்கான 2018 அணி
2018 துபாய் கபடி மாஸ்டர்ஸ் 2018 க்கு பின்வரும் அணி அழைக்கப்பட்டது.  
| அஜய் தாக்கூர் | கேப்டன், ரைடர் |  |
| --- | --- | --- |
| ரிஷாங்க் தேவதிகா | ரைடர் |  |
| மோஹித் சில்லர் | பாதுகாப்பு |  |
| சுர்ஜீத் சிங் நர்வால் | பாதுகாப்பு |  |
| சுரேந்தர் நடா | பாதுகாப்பு |  |
| தீபக் நிவாஸ் ஹூடா | ஆல் ரவுண்டர் |  |
| ராகுல் சவுதரி | ரைடர் |  |
| ரோஹித் குமார் | ரைடர் |  |
| மஞ்சீத் சில்லர் | ஆல் ரவுண்டர் |  |
| சந்தீப் நர்வால் | ஆல் ரவுண்டர் |  |
| கிரிஷ் மாருதி எர்னக் | பாதுகாப்பு |  |
| மோனு கோயாத் | ரைடர் |  |
| பர்தீப் நர்வால் | ரைடர் | } |

## தலைமை பயிற்சியாளர்கள்
# ஐதராக்சி சிட்ரோனெல்லால்


**ஐதராக்சி சிட்ரோனெல்லால்** (*hydroxycitronellal*) என்பது C<sub>10</sub>H<sub>20</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐயுபிஏசி முறையில் இதை 7-ஐதராக்சி-3,7-டைமெத்திலாக்டனால் என்று அழைப்பர். நறுமணப் பொருட்கள் செய்யும் தொழிலில் ஒரு மணம் வீசும் பொருளாக ஐதராக்சி சிட்ரோனெல்லால் பயன்படுத்தப்படுகிறது.  
## இதையும் காண்க
- சிட்ரோனெல்லால்
# சிட்ரோனெல்லால்



**சிட்ரோனெல்லால்** (*citronellal*) என்பது C<sub>10</sub>H<sub>18</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் இதை ரோடினால் அல்லது 3,7-டைமெத்திலாக்ட்-6-ஈன்-1- ஆல் என்ற பெயர்களாலும் அழைப்பர். மோனோடெர்பீனாய்டு வகைச் சேர்மம் என்று சிட்ரோனெல்லால் வகைப்படுத்தப்படுகிறது. சிட்ரோனெல்லா எண்ணெய்க்கு அதன் தனித்துவமான எலுமிச்சை வாசனையை வழங்கும் டெர்பீனாய்டு வேதிச் சேர்மங்களின் கலவையில் இது முக்கிய கூறு ஆகும்.  

சிம்போபோகோன் எனப்படும் எலுமிச்சைப்புல், கோரிம்பியா சிட்ரியோதோரா எனப்படும் மரம், லெப்டோசிபெர்னம் பீட்டர்சோனை எனப்படும் புதர்ச்செடி போன்ற தாவரங்களின் காய்ச்சி வடிகட்டிய எண்ணெயின் பிரதானமான உட்பொருள் சிட்ரோனெல்லா ஆகும். காப்பிர் எலுமிச்சைப்பழத்தின் இலைகளிலிருந்து பெறப்படும் எண்ணெயின் 80% சிட்ரோனெல்லின் (–)-(எசு)-ஆடியெதிர் மாற்றுருவால் ஆக்கப்பட்டுள்ளது. இதுவே அந்நறுமனத்திற்கான அடையாளமாகவும் கருதப்படுகிறது.  

சிட்ரோனெல்லா ஒரு பூச்சி விரட்டியாகும். குறிப்பாக கொசுக்களை விரட்டும் பண்பு இதில் அதிகமுள்ளதாக ஆய்வுகள் தெரிவிக்கின்றன. மேலும் இது பூசண எதிர்ப்பியாகவும் செயல்படவல்லது என ஆய்வு முடிவுகள் தெரிவிக்கின்றன.
# அம்பை கலைக் கல்லூரி


**அம்பை கலைக் கல்லூரி** (Ambai Arts College), என்பது தமிழ்நாட்டின், திருநெல்வேலி மாவட்டம், அம்பசமுத்திரத்தில் அமைந்துள்ள ஒரு கலைக் கல்லூரி ஆகும். இது 1969 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை மற்றும் வணிகவியலில் வெவ்வேறு படிப்புகளை வழங்குகிறது.  

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# அன்னை அசிரா மகளிர் கல்லூரி


**அன்னை ஹாஜிரா பெண்கள் கல்லூரி** (Annai Hajira Women's College) என்பது தமிழ்நாட்டின், திருநெல்வேலி மாவட்டம், மேலப்பாளையத்தில் அமைந்துள்ள ஒரு மகளிர் கல்லூரி ஆகும். இது 2004 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- கணிதம்
- கணினி அறிவியல்

### கலை மற்றும் வணிகவியல்

- ஆங்கிலம்
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# சி. எஸ். ஐ. ஜெயராஜ் அன்னபாக்கியம் கல்லூரி


**சிஎஸ்ஐ ஜெயராஜ் அன்னபாக்கியம் கல்லூரி** (C.S.I Jayaraj Annapackiam College) என்பது தமிழ்நாட்டின், திருநெல்வேலி மாவட்டம், நல்லூரில் அமைந்துள்ள ஒரு கல்லூரி ஆகும். இது 1998 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய பல்வேறு படிப்புகளை வழங்குகிறது.  

கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# கதிர் ஆனந்த்



**கதிர் ஆனந்த்** (D. M. Kathir Anand) என்பவர் ஓர் இந்திய அரசியல்வாதியும், 17வது நாடாளுமன்ற உறுப்பினரும் ஆவார். இவர் 2019 ஆம் ஆண்டு நடைபெற்ற மக்களவைத் தேர்தலில், வேலூர் மக்களவைத் தொகுதியில், திராவிட முன்னேற்ற கழகம் வேட்பாளராகப் போட்டியிட்டு தேர்ந்தெடுக்கப்பட்டார். இவர் காட்பாடி சட்டமன்ற உறுப்பினரும், திமுகவின் பொருளாளருமான துரைமுருகனின் மகனும் ஆவார்.  

### பாராளுமன்றத் தேர்தல்
| 2019 | பதினேழாவது மக்களவை | திராவிட முன்னேற்றக் கழகம் | வேலூர் மக்களவைத் தொகுதி | 4,85,340 | 47.3% |  |
| --- | --- | --- | --- | --- | --- | --- |
| 2024 | பதினெட்டாவது மக்களவை | திராவிட முன்னேற்றக் கழகம் | வேலூர் மக்களவைத் தொகுதி | 5,68,692 | 50.4% | } |
# இரத்தனகோசின் இராச்சியம்



**இரத்தனகோசின் இராச்சியம்** (*Rattanakosin Kingdom*, ) என்பது தாய்லாந்து வரலாற்றில் அல்லது சியாமில் நான்காவதும், தற்போதைய தாய்லாந்தின் மரபுவழி ஆட்சி மையமும் ஆகும். இந்த இராச்சியம் பாங்காக்கைத் தலைநகராகக் கொண்டு 1782 ஆம் ஆண்டில் உருவாக்கப்பட்டது. இதன் காலம் 1932 இல் சியாம் புரட்சியை அடுத்து முடிவுக்கு வந்தது.  

இரத்தனகோசின் இராச்சியத்தின் ஆதிக்கம் கம்போடியா, லாவோஸ், பர்மாவின் சான் மாநிலங்கள், மலாய் இராச்சியங்களின் சில பகுதிகள் வரை பரவியிருந்தது. இவ்விராச்சியம் சக்கிரி அரச மரபைச் சேர்ந்த முதலாம் இராமா (பிரா புத்தயோத்துஃபா சூலாலோக்) மன்னரால் நிறுவப்பட்டது.  

## பொது

இதன் முதல் பாதிக் காலகட்டத்தில் இராச்சியத்தின் அதிகாரம் பலப்படுத்தப்பட்டது. மியான்மர், வியட்நாம், லாவோசு நாடுகளுடன் இக்காலப்பகுதியில் அடிக்கடி மோதல்கள் இடம்பெற்று வந்தன. இரண்டாவது பாதியில், பிரித்தானியா, பிரான்சு ஆகிய குடியேற்றவாத வல்லரசுகளுடனான மோதல்கள் இடம்பெற்றன. இதன் போது சியாம் தென்கிழக்காசிய நாடுகளில் இவ்வல்லரசுகளின் பிடியின் வீழாத ஒரேயொரு நாடாகத் திகழ்ந்தது.  

உள்நாட்டில் இரத்தனகோசின் இராச்சியம் மேற்கத்திய நாடுகளுடனான தொடர்புகளுடன் உருவாக்கப்பட்ட வரையறுக்கப்பட்ட எல்லைகளுடன்.ஒரு நவீன மையப்படுத்தப்பட்ட தேசிய நாடாக வளர்ந்தது. வெளிநாட்டு வர்த்தகத்தின் அதிகரிப்பு, அடிமை முறையை ஒழித்தல் மற்றும் வளர்ந்து வரும் நடுத்தர வர்க்கத்திற்கு முறையான கல்வியை விரிவுபடுத்துதல் ஆகியவற்றால் குறிப்பிடத்தக்க பொருளாதார மற்றும் சமூக முன்னேற்றம் ஏற்பட்டது.  

இருப்பினும், கணிசமான அரசியல் சீர்திருத்தங்களைச் செயல்படுத்தத் தவறியதால் 1932 ஆம் ஆண்டில் புரட்சி மேற்கொள்ளப்பட்டது. இதனையடுத்து, முழுமையான முடியாட்சி கைவிடப்பட்டு, அரசியலமைப்பு முடியாட்சி நாட்டில் ஏற்பட்டது.
# கோண்டாவில் உப்புமடம் பிள்ளையார் கோவில்


**கோண்டாவில் உப்புமடம் பிள்ளையார் கோவில்** இலங்கையின் யாழ்ப்பாண மாவட்டத்தில் கோண்டாவில் எனும் ஊரில் யாழ்-காங்கேசன்துறை வீதியில் அமைந்துள்ள ஒரு பிள்ளையார் கோவில் ஆகும். இங்கு வைகாசி மாதப் பூரணை தினத்தைத் தீர்த்தமாகக் கொண்டு பன்னிரண்டு நாட்கள் பெருந்திருவிழா நடைபெறும். இங்கு இலக்குமி, முருகன், நவக்கிரகம், வைரவர், தட்சணாமூர்த்தி ஆகிய பரிவாரத் தெய்வங்கள் காணப்படுகின்றன.
# பதர் சயீத்

**பதர் சயீத் ** (Bader Sayeed 24 ஆகஸ்ட் 1946) ஓர் வழக்கறிஞர், தமிழக அரசியல்வாதி, இவர் 2006 ஆம் ஆண்டு முதல் 2011 ஆம் ஆண்டு வரை திருவல்லிக்கேணி தொகுதி சட்டமன்ற உறுப்பினராக அதிமுக சார்பாக போட்டியிட்டு தேர்ந்தெடுக்கப்பட்டார். மேலும் இவர் முன்னாள் முதல்வர் ஜெ. ஜெயலலிதா அவர்களின் பள்ளித் தோழி ஆவார்.  

## பிறப்பு
ரஷீத் அகமது சயீத் மற்றும் அஜீமா சயீத் தம்பதியருக்கு மகளாக 24 ஆகஸ்ட் 1946 ஆம் ஆண்டு சென்னையில் பிறந்தார்.  

## கல்வி
- இளங்கலை கலை பி.ஏ. (பொருளாதாரம்) 1966 ஆம் ஆண்டு சென்னை பல்கலைக்கழகத்தில் பயின்றார்.
- இளங்கலை சட்டம் - பி.எல். 1982 ஆம் ஆண்டு சென்னை பல்கலைக்கழகத்தில் பயின்றார்.

## மேலும் சில
- 1991 - 1996 மாநில சிறுபான்மையினர் ஆணையம் - தமிழ்நாடு அரசு
- 2001 ஆண்டு வக்பு வாரிய தலைவர்.
- 2004 ஆண்டு நடந்த நாடாளுமன்றத் தேர்தலில் அதிமுக சார்பில் தென்சென்னை தொகுதியில் போட்டியிட்டுத் தோல்வியடைந்தார்.
- 2004 ஆண்டு வக்பு வாரிய தலைவர்.
- 2005 கூடுதல் அட்வகேட் ஜெனரல்
- மாநில மகளிர் ஆணைய உறுப்பினர்
- எஸ்.ஐ.இ.டி கல்லூரி இணைச் செயலாளர்
- 2006ம் ஆண்டு முதல் 2011ம் ஆண்டு வரை திருவல்லிக்கேணி தொகுதி எம்.எல்.ஏ.வாக இருந்தார்.

## ஆதாரம்
# ஒரு இந்தியன் பிரணயகதா (திரைப்படம்)



**ஒரு இந்தியன் பிரணயகதா** (Oru Indian Pranayakadha) இது 2013 ஆம் ஆண்டு வெளிவந்த ஒரு மலையாள மொழித்திரைப்படம் ஆகும். இப்படத்தில் பகத் பாசில், அமலா பால் ஆகியோர் நடித்துள்ளார்கள். இப்படத்திற்காக அமலா பாலுக்கு மூன்று விருதுகள் கிடைத்தன.  

## கதை
இந்தியாவிலிருந்து தத்துக்கொடுக்கப்பட்ட கனடா வாழ் மலையாளியான இராணி கார்டினர் என்ற கிருத்துவ பெண் (அமலா பால்) தனது தாய் தந்தையைத்தேடி இந்தியாவிற்கு வருகிறாள். அவளுக்கு உதவி செய்ய அரசியல்வாதியான சித்தார்தன் (பகத் பாசில்) முன்வருகிறார்.  

தன் பூர்வீகம் தெரியாமல் பல இடங்களில் தேடி ஒரு வழியாக இராணியின் பிறப்பு பற்றி புகைவண்டி நிலையத்தில் சுமைதூக்கும் ஒருவரின் மூலம் தெரிந்துகொள்ளுகிறாள். இவளின் அப்பாவின் தந்தை ஒரு புகைவண்டி ஓட்டுனர், இவளின் அம்மாவின் அம்மா புகைவண்டி நிலையத்தில் எழுத்தராக உள்ளார். அப்போது அவர்களுக்கு ஒதுக்கப்பட்டுள்ள குடியிருப்புகளில் இருந்து படிக்கும்போது இருவரும் காதல் வயப்படுகிறார்கள். மேலும் முஸ்லிம் பையனும் இந்துவான பெண்ணும் இணைந்துவிடுகிறார்கள். அப்போது அப்பையனின் அப்பா புகைவண்டி விபத்தில் இறந்துவிடுகிறார். அதனால் அவர்களின் சொந்த ஊரான ராஜஸ்தான் சென்று விடுகிறார் இவளின் அப்பா. இவளின் அம்மா கல்யாணம் ஆகாமலேயே கர்ப்பமாகியிருப்பது கண்டு இவளின் பாட்டி சுமைதூக்குபவரின் சொந்த ஊருக்குச் சென்று குழந்தை பிறந்தவுடன் குழந்தையை சுமை தூக்குபவரிடம் கொடுத்து அனாதை விடுதில் கொடுக்கும்படி கூறிவிடுகிறார்கள். அங்கிருந்துதான் கனடாவிலிருந்து வந்த குழந்தையில்லா தம்பதிகள் இவளைதத் தத்தெடுத்து வளர்க்கிறார்கள்.  

அம்மா ஒரு சித்தா மருத்துவர், துளசி (லட்சுமி கோபாலசாமி) என கண்டுபிடித்து அவரின் மருத்துவமனையிலேயே தங்குகிறாள். ஆனால் தான் அவர்களின் மகள் என்று சொல்லமுடியாமல் திரும்புகிறாள். ஏனெனில் இவள் தவறான முறையில் பிறந்தவள் என்பதாலும், இவளின் அப்பா வேறு ஒருவர் என்பதாலும் அவரைக் கண்டுபிடிக்க ராஜஸ்தான் செல்லுகிறாள். அங்கு இவளின் அப்பா ஆசாத் வேறு ஒரு பெண்ணை மணந்து கடைவைத்து வாழுகிறார். அவரிடமும் அவரின் மகள் என்று சொல்லவில்லை. கடைசியில் இந்தியாவிலிருந்து கனடாவிற்கு சென்றுவிடுகிறார். இரண்டு ஆண்டுகள் கழித்து வரும்போது சித்தார்தன் பெரிய அரசியல்வாதியாக ஆகியிருக்கிறார். இரண்டுபேரும் சேருகிறார்கள்.
# 1253



**1253** (**MCCLIII**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
### ஐரோப்பா
- சனவரி 18 &ndash; சைப்பிரசு மன்னர் முதலாம் என்றி இறந்தார்.
- சூலை &ndash; ஒல்லாந்தின் இரண்டாம் வில்லியம் பிளெமிசு இராணுவத்தை வெசுட்காப்பெல் சமரில் தோற்கடித்தார்.
- சூலை 6 &ndash; மின்Dஓகாசு லித்துவேனியாவின் ஒரேயொரு மன்னராக முடிசூடினார்.
- அக்டோபர் &ndash; ஒன்பது ஆன்டுகளுக்கு முன்னர் 1244 இல் புனித உரோமைப் பேரரசர் இரண்டாம் பிரடெரிக்கை பதவியில் இருந்து அகற்றும் பொருட்டு அங்கிருந்து வெளியேறிய திருத்தந்தை நான்காம் இனசென்ட் உரோமைக்குத் திரும்பினார்.
- இத்தாலிய நகர அரசுகளான செனோவாவிற்கும் வெனிசுக்கும் இடையே கடற்போர்கள் நிகழ்ந்தன. இது 1371 வரை நீடித்தது.
- மாக்னா கார்ட்டாவின் உண்மைத்தன்மையை உறுதிப்படுத்த இங்கிலாந்தின் மூன்றாம் என்றி ஆங்கிலேய பெருங்குடி மக்களையும் திருச்சபைத் தலைவர்களையும் சந்தித்தார்.

### ஆசியா
- ஏப்ரல் 28 &ndash; சப்பானியப் பௌத்தத் துறவி நித்திரன் *தாமரை சூத்திரத்தை* உண்மையான பௌத்தக் கொள்கையாகப் போதிக்கப்போவதாக அறிவித்தார்.
- மே &ndash; தத்தார்களை மதம் மாற்றுவதற்காக பிரான்சின் ஒன்பதாம் லூயி மன்னர் கான்ஸ்டண்டினோபில்லில் இருந்து ருப்ரூக்கைச் சேர்ந்த வில்லியம் என்பவரை மத்திய, கிழக்காசியாவிற்கு அனுப்பினார்.
- பகுதாது, கெய்ரோ மீது மங்கோலியப் பேரரசு தாக்குதலை நடத்தியது.
- மங்கோலியப் பேரரசு தலி இராச்சியத்தைக் (இன்றைய யுன்னானில்) கைப்பற்றி தனது பேரரசுடன் இணைத்துக் கொண்டது.

## பிறப்புகள்
- அமீர் குஸ்ராவ், இந்தியப் புலவர், புலமையாளர் (இ. 1325)

## இறப்புகள்
- ஆகத்து 11 &ndash; அசிசியின் புனித கிளாரா, இத்தாலியப் புனிதர் (பி. 1194)
# ஜி. வெங்கடசாமி நாயுடு கல்லூரி, கோவில்பட்டி


**ஜி. வெங்கடசாமி நாயுடு கல்லூரி, கோவில்பட்டி** (*G. Venkataswamy Naidu College, Kovilpatti*)(**ஜி. வி. என் கல்லூரி**) என்பது தமிழ்நாட்டின், தூத்துக்குடி மாவட்டத்தின், கோவில்பட்டியில் உள்ள கல்லூரி ஆகும். இது 1966 இல் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இதுக்கல்லூரியானது கலை, வணிகவியல், அறிவியல் துறைகளில் படப் படிப்புகளை வழங்குகிறது.  

## துறைகள்
### அறிவியல்
- இயற்பியல்
- வேதியியல்
- கணிதம்
- கணினி அறிவியல்
- விலங்கியல்
- தாவரவியல்
- மின்ணணுவியல்
- தகவல் தொழில்நுட்பவியல்

### கலை மற்றும் வணிகவியல்
- தமிழ்
- ஆங்கிலம்
- பொருளியல்
- வணிகவியல்
- வணிக நிர்வாகவியல்
- 

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# கோவிந்தம்மாள் ஆதித்தனார் மகளிர் கல்லூரி


**கோவிந்தம்மாள் ஆதித்தனார் மகளிர் கல்லூரி** (Govindammal Aditanar College for Women) என்பது இந்தியாவின், தமிழ்நாட்டின், தூத்துக்குடி மாவட்டம், திருச்செந்தூரில் ஒரு மகளிர் கல்லூரி ஆகும். இது மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இங்கு கலை, அறிவியல் துறைகளில் இளங்கலை மற்றும் முதுகலை பட்டப்படிப்புகளையும், சான்றிதழ் படிப்புகளையும், கணிதத்தில் முனைவர் பட்ட ஆராய்ச்சி படிப்புகளையும் வழங்கிவருகிறது. 1987 ஆம் ஆண்டு சிவந்தி ஆதிதனரால் நிறுவப்பட்ட இந்த கல்லூரியானது, அரசாங்கத்தின் நிதி உதவி இல்லாமல், ஆதித்தனார் கல்வி அறக்கட்டளையின் நிதியில் செயல்படுகிறது.
# பன்னாட்டு இருபது20 ஹாட்ரிக் பட்டியல்

இது பன்னாட்டு இருபது20 போட்டிகளில் ஹாட்ரிக் எடுத்தவர்களின் பட்டியல் ஆகும். இப்போட்டிகளில் பிரட் லீ முதல் ஹாட்ரிக் எடுத்தார். டி 20 கிரிக்கெட்டில் நான்கு பந்துகளில் நான்கு விக்கெட்டுகளை வீழ்த்திய ஒரே பந்து வீச்சாளர் ரஷீத் கான்,பிப்ரவரி 2019 இல் அயர்லாந்துக்கு எதிராக இச்சாதனையை செய்தார்.  

## ஹாட்ரிக்
**இருபது 20 சர்வதேச கிரிக்கெட் ஹாட்ரிக்குகளின் பட்டியல்**

| பிரட் லீ | நியூலேண்ட்ஸ் கிரிக்கெட் மைதானம், கேப் டவுன் | 16 செப்டம்பர் 2007 |
| --- | --- | --- |
| ஜேக்கப் ஓரம் | ஆர். பிரேமதாச ஸ்டேடியம், கொழும்பு | 2 செப்டம்பர் 2009 |
| டிம் சவுதி | ஈடன் பார்க், ஆக்லாந்து | 26 டிசம்பர் 2010 |
| திசாரா பெரேரா | ஜே.எஸ்.சி.ஏ சர்வதேச ஸ்டேடியம் வளாகம், ராஞ்சி | 12 பிப்ரவரி 2016 |
| லசித் மலிங்கா | ஆர். பிரேமதாச ஸ்டேடியம், கொழும்பு | 6 ஏப்ரல் 2017 |
| ஃபஹீம் அஷ்ரப் | ஷேக் சயீத் கிரிக்கெட் ஸ்டேடியம், அபுதாபி | 27 அக்டோபர் 2017 |
| ரஷீத் கான் | ராஜீவ் காந்தி சர்வதேச கிரிக்கெட் மைதானம், டெஹ்ராடூன் | 24 பிப்ரவரி 2019 |
| <small>*ஆதாரம்: ESPNcricinfo* . கடைசியாக புதுப்பிக்கப்பட்டது: 24 பிப்ரவரி 2019</small> | } |  |

## அணிகளின் படி அதிக ஹாட்ரிக்
**இருபது20 ஹாட்ரிக்**

| 2 |
| --- |
# ராகுல் தெவாத்தியா



**ராகுல் தெவாத்தியா** (பிறப்பு 20 மே 1993) ஒரு இந்திய கிரிக்கெட் வீரர் ஆவார். இவர் ஒரு இடது கை பேட்ஸ்மேனாக, தற்போது ரஞ்சி டிராபியில் ஹரியானா அணிக்காக விளையாடுகிறார்.  

## துடுப்பாட்டம்

### ஹரியானா
பன்சி லால் கிரிக்கெட் ஸ்டேடியத்தில் கர்நாடகாவுக்கு எதிராக 2013 டிசம்பர் 6 ஆம் தேதி 2013-14 ரஞ்சி டிராபியின் போது தெவாத்தியா ஹரியானாவுக்காக அறிமுகமானார். அவர் தனது இரண்டு தோற்றங்களில் மொத்தம் 17 ரன்கள் எடுத்தார்.  

### இந்தியன் பிரீமியர் லீக்
2014 இந்தியன் பிரீமியர் லீக்கிற்கு முன்பு ராஜஸ்தான் ராயல்ஸ் 10 லட்சத்திற்கு தெவாத்தியாவை வாங்கியது.  

பிப்ரவரி 2017 இல், அவரை 2017 இந்தியன் பிரீமியர் லீக்கிற்காக கிங்ஸ் லெவன் பஞ்சாப் அணி 25 லட்சத்திற்கு வாங்கியது. ஜனவரி 2018 இல், 2018 ஐபிஎல் ஏலத்தில் டெல்லி டேர்டெவில்ஸ் அவரை வாங்கியது.
# நாக்ரோட்டா நகரம்


**நாக்ரோட்டா** (**Nagrota**) இந்தியாவின் ஜம்மு காஷ்மீர் மாநிலத்தின் ஜம்மு மாவட்டத்தில் அமைந்த இந்திய இராணுவத்தினர் குடும்பங்கள் கொண்ட பாசறை நகரம் ஆகும். இந்நகரம் ஜம்மு - உதம்பூர் இ டையே செல்லும் தேசிய நெடுஞ்சாலை எண் 1 ஏ-இல் உள்ளது.  

நாக்ரோட்டாவிலிருந்து ஜம்மு 20 கி.மீ. தொலைவிலும், உதம்பூர் 53 கி.மீ. தொலைவிலும், வைஷ்ணவ தேவி மலைக்கோயில் 130 கி.மீ. தொலைவிலும் உள்ளது. இந்நகரத்தில் இராணுவக் குடியிருப்பும், *சைனிக் பள்ளி*யும் உள்ளது. இந்நகரம் நாக்ரோட்டா சட்டமன்றத் தொகுதிக்கு உட்பட்டது.  

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, நாக்ரோட்டா நகரத்தின் மொத்த மக்கள்தொகை 13,836 ஆகும். இதில் ஆண்கள் 9,020 ஆகவும்; பெண்கள் 4,816 ஆகவும் உள்ளனர். பாலின விகிதம் 1000 ஆண்களுக்கு 534 பெண்கள் வீதம் உள்ளனர். எழுத்தறிவு 90.70% உள்ளது. மக்கள்தொகையில் இந்துக்கள் 89.30%, இசுலாமியர் 5.31%, சீக்கியர் 4.39%, கிறித்தவர் 0.60% மற்றவர்கள் 0.40% ஆகவுள்ளனர்.  

## இராணுவக் குடியிருப்பு
இந்திய இராணுவத்தின் 16வது படையணியின் மிகப்பெரிய குடியிருப்பு இந்நகரத்தில் உள்ளது.  

## 2016 நாக்ரோட்டா தாக்குதல்
29 நவம்பர் 2016 அன்று காலை 5.30 மணி அளவில் நாக்ரோட்டா இராணுவ குடியிருப்பை, பாகிஸ்தானை மையமாகக் கொண்ட லஷ்கர்-ஏ-தொய்பா அமைப்பின் 6 பயங்கரவாதிகள் இரு குழுவாக பிரிந்து தாக்குதல் நடத்தினர். இந்திய இராணுவத்தினர் நடத்திய எதிர்தாக்குதலில் 6 பயங்கரவாதிகள் கொல்லப்பட்டனர். இராணுவத்தினர் தரப்பில் ஏழு பேர் உயிர்த்தியாகம் செய்தனர்.
# ஸ்னிப்பிங் டூல்


ஸ்னிப்பிங் கருவி என்பது விண்டோஸ் விஸ்டாவிலும், அதற்குப் பிறகு வந்த பதிப்புகளிலும் உள்ள திரைப்பிடிப்புக் கருவியாகும். இதில் படம் பிடித்த பிறகு, படத்தை இப்பயன்பாட்டிலிருந்தே திருத்த முடியும்.  

விண்டோஸ் 10 அக்டோபர் பதிப்பில், இதற்கு மாற்றாக ஸ்னிப் & ஸ்கெட்ச் என்ற பயன்பாடு சேர்க்கப்பட்டது.
# கிமு 30


__NOTOC__  
ஆண்டு **கிமு 30** (*30 BC*) என்பது யூலியன் நாட்காட்டியில் ஒரு புதன், வியாழன் அல்லது வெள்ளிக்கி9ழமையில் துவங்கிய சாதாரண ஆண்டு அல்லது ஒரு வியாழக்கிழமையில் துவங்கிய நெட்டாண்டு ஆகும். இவ்வாண்டு அக்காலத்தில் "ஒக்டேவியன், கிராசசு ஆகியோரின் ஆட்சி ஆண்டு" (*Year of the Consulship of Octavian and Crassus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் **ஆண்டு 724** எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 30 என அழைக்கும் முறை நடைமுறைக்கு வந்தது.  

## நிகழ்வுகள்
### உரோமைக் குடியரசு
- கையசு யூலியசு சீசர் ஒக்டேவியன் நான்காவது தடவையாக உரோமைப் பேரரசின் உயரதிகாரியாக நியமிக்கப்பட்டார். இவருக்குத் துணையாக மார்க்கசு கிரேசசு நியமிக்கப்பட்டார்.
- ஒக்டேவியத் தனது இராணுவத்துக்குத் தலைமை தாங்கி தார்தனெல்சு நீரிணையை அடைந்து, அனத்தோலியாவுக்கு கப்பல்கள் மூலம் சென்றான். அங்கிருந்து சிரியாவுக்கு அணிவகுத்துச் சென்றான். அவனுக்கு ஆதரவாக முதலாம் ஏரோது தனது ஆயிரக்கணக்கான படையினரை அனுப்பி வைத்தான்.
- கோர்னேலியசு காலசு சைரீனில் தரையிறங்கி பரத்தோனிய நகரைக் கைப்பற்றினான். மார்க் அந்தோனி நகர சுவர்களை உடைத்தெறிந்து துறைமுகத்தைச் சுற்றி வளைத்தான். பின்னர் அவனது இராணுவத்தை எகிப்தை நோக்கிப் பின்வாங்கியது.
- சூலை 31&nbsp;&ndash; அலெக்சாந்திரியா சமர்: மார்க் அந்தோனி ஒக்டேவியனின் படைகளுடன் மோதி சிறிய வெற்றியைப் பெற முடிந்தது. ஆனாலும், ஆனாலும், பெருமளவு படையினர் அவனைக் கைவிட்டு ஓடியதை அடுத்து, மார்க் அந்தோனி தற்கொலை செய்ய வேண்டி வந்தது.
- ஆகத்து 1&nbsp;&ndash; ஒக்டேவியன் அலெக்சாந்திரியாவைக் கைப்பற்றினான். இதன் மூலம் பண்டைய எகிப்து அதிகாரபூர்வமாக உரோமைக் குடியரசுடன் இணைக்கப்பட்டது.
- ஏழாம் கிளியோபாற்றா தனது அரண்மனையை விட்டு வெளியேறி செங்கடலின் மேற்குக் கரையின் பெரவிசு துறைமுகத்தை அடைந்தாள். ஆனாலும் நபாத்தா மன்னர் மால்ச்சசு பாலைவனத்தில் இருந்து தாக்கி எகிப்தியக் கப்பல்களை எரியூட்டினான்.
- ஆகத்து 10 அல்லது 12&nbsp;&ndash; கிளியோபாட்ராவின் இறப்பை அடுத்து அவரது மகன் செசேரியன் தூக்கிலிடப்பட்டான். இவனுடன் பண்டைய எகிப்தின் தாலமைக் அரசமரபு முடிவுக்கு வந்தது. எகிப்தில் ஒக்டேவியனின் முதலாம் ஆண்டு ஆட்சி ஆரம்பமானது.
- கிளியோபாத்ராவின் பிள்ளைகள் ஒக்டேவியனால் உரோமுக்குக் கொண்டு செல்லப்பட்டனர்.
- ஒக்டேவியன் கிளியோபாத்ராவின் உடைமைகளுக்கு உரிமை கோரினான்.

### ஆசியா
- திருவள்ளுவரினால் திருக்குறள் இயற்றப்பட்ட ஆண்டாகக் கருதப்படுகிறது.
- வரலாற்றின் முதலாவது ஒற்றைச் சில்லு வண்டி சீனாவில் கண்டுபிடிக்கப்பட்டது.

## பிறப்புகள்

## இறப்புகள்
- ஆகத்து 1&nbsp;&ndash; மார்க் அந்தோனி, உரோமப் பேரரசின் உயரதிகாரி, தளபதி (தற்கொலை) (பி. கிமு 83)
- ஆகத்து 12&nbsp;&ndash; ஏழாம் கிளியோபாற்றா, தாலமைக் பேரரசின் கடைசி ஆட்சியாலர் (தற்கொலை) (பி. கிமு 69)